
	Συναυλία

της Alter Move Orchestra
υπό τη διεύθυνση του μαέστρου Γιώργου Μαγουλά

στο Σπίτι της Κύπρου

Την Τρίτη 14 Μαρτίου 2017 και ώρα 20:00 θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα, η συναυλία της Alter Move Orchestra  υπό τη διεύθυνση του μαέστρου Γιώργου Μαγουλά.
Σολίστ ο Σπύρος Κανταρέλης, ακορντεόν.

Συμμετέχουν οι μουσικοί Ελένη Κουστογιάννη, εξάρχουσα κιθάρα, Έφη Πυρπύλη, βιολοντσέλο, Δημήτρης Μαντζιράκης, τρομπόνι και Λουκάς Μποράκης, άλτο φλογέρα και κρουστά.

Πρώτες Κιθάρες Δημήτρης Μαντζιράκης, Ιωάννης Τσέκας, Ανδρούλα Κριμιτζά, Παναγιώτης Ιορδάνογλου και Νεφέλη Σακοράφα.

Δεύτερες Κιθάρες Ζαμπία Μαυροπούλου, Λουκάς Μποράκης, Γιάννης Χοχορέλος, Σωτήρης Ψουρούκης, Ιάσωνας Παππάς, Αθηνά Τρυφωνοπούλου και Αλέξανδρος Θεοχάρης Αθανασάκης.
Θα ακουστούν πρωτότυπες μουσικές συνθέσεις και διασκευές του Γιώργου Μαγουλά.
O Γιώργος Μαγουλάς είναι βραβευμένος συνθέτης, ενορχηστρωτής και σολίστας κλασικής κιθάρας. Αποφοίτησε από το Εθνικό Ωδείο Αθηνών και στην συνέχεια από το Morley College of London. Έχει βραβευτεί για τη μουσική του με «Χρυσό Έρμη» ενώ ταινίες στις οποίες έγραψε μουσική έχουν διακριθεί και βραβευτεί σε Ελληνικά και διεθνή φεστιβάλ με κορυφαία την ταινία «Counting Happiness» της Βενετίας Ευριπιώτου και το GRAND PRIZE AWARD που έλαβε στο International Film Festival Vancouver Canada 2013. Υπήρξε επί σειρά ετών συνεργάτης του Δημήτρη Ποταμίτη στη παιδική σκηνή του «Θεάτρου Έρευνας». Έχει γράψει μουσική σε πάνω από 100 ντοκιμαντέρ για τη τηλεόραση, μουσική για τη διαφήμιση, το Θέατρο κ.α. Το 2000 παρουσιάστηκε στο Λονδίνο το ορατόριό του με τίτλο PROPITIATION. Αρχές του 2014 εμφανίστηκε ως σολίστας στο Winter Jazz Festival στις Βρυξέλλες. Έργα του έχουν παιχτεί σε Ελλάδα, Γαλλία, Αγγλία, Ιταλία, Βέλγιο, Κύπρο και Τουρκία.

Η δεκαπενταμελής Alter Move Orchestra oολοκληρώνοντας δυο χρόνια παρουσίας, παρουσιάζει ένα μοναδικό πρόγραμμα αναμιγνύοντας λυρικές συνθέσεις του Γιώργου Μαγουλά́ με απροσδόκητες διασκευές των Metallica, Yiann Tiersen, Ramin Djawadi, Dimitri Sostakovich, Erik Satie, J.S. Bach και επιλεγμένα παραδοσιακά. 

Μέλη της ορχήστρας είναι νέοι επαγγελματίες μουσικοί, τελειόφοιτοι Ωδείων και σπουδαστές του Τμήματος Μουσικών Σπουδών του Πανεπιστημίου Αθηνών.

Από την πορεία της ορχήστρας ξεχωρίζουν η ηχογράφηση σε ψηφιακό δίσκο του ρεπερτορίου της στο στούντιο του SAE Ιnstitute, η εμφάνισή της στο “Στούντιο C” της ΕΡΤ, έπειτα από πρόσκληση της κ. Γιάννας Τριανταφύλλη διευθύντριας της “Φωνής Της Ελλάδας”, της ΕΡΤ και της Γενικής Γραμματείας Αποδήμου Ελληνισμού και η εμφάνισή της στο στούντιο του Δεύτερου Προγράμματος σε ειδικό ωριαίο αφιέρωμα.

short:

Με κοινή αφετηρία την αγάπη και την αφοσίωσή τους στη μουσική, τα μέλη της ορχήστρας παρουσιάζουν έργα Ελλήνων και ξένων συνθετών με τρόπο ελκυστικό και πρωτότυπο. 

